hu en hu hu hbs_lat hu en hu hu hu hu hu hu ru hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Bartalos Tóth Iveta Girls like Rambo c. írása a Szalonban | Bázis
Magyar Irodalmi és Művészeti Egyesület Szlovákiában
Bartalos Tóth Iveta Girls like Rambo című írása az Új Szó kulturális-közéleti mellékletében, a Szalonban jelent meg:
“Az akácost az utcánk végében Pillangósnak hívjuk. A Pillangósban a legerősebb fán egy hinta is van, tavasszal apu készítette nekünk a Škoda egyik lecserélt kerekéből. Apu azt mondta, hogy az nem kerék volt, hanem autógumi. Mivel mérnök, nagyon érzékeny az effajta pontosságokra. Nagyokat bólogattunk, tényleg igazad van apu, gumi volt az, nem kerék, megértettük, majd a háta mögött összekacsintottunk, mert a fene se fogja a mi mesebeli Pillangósunkban autógumi-hintának nevezni a kerékhintát. A hinta nagy, kerek és fehér. Apu festette be, majd miután megszáradt, színes kis virágokat pingáltunk rá, hogy még csajosabb legyen. A kötelére színes szalagokat kötöttünk, zöldet, pirosat, sárgát és fehéret. Egyébként ketten is elférünk rajta a tesómmal. Ha felkapaszkodunk rá és jó erősen meghajtjuk, a fák fehér virágai úgy repdesnek felettünk, mint ezernyi pici lepke. Mikor az apu nem látja, állva hajtom a hintát. A tesóm beleül, én mögé állok. Ütemesen lehajolok, majd kiegyenesedem. A színes szalagokat lassan felkapja a szél. Minél gyorsabban hajtom a hintát, annál szebben táncolnak a levegőben. A tesóm erősen kapaszkodik, mert ő még kicsi és fél, mégis egyre csak azt hajtogatja, gyorsabban, gyorsabban. Aztán egyszer csak repülünk. Virágtánc felettünk, a levegőben édes akácillat. Abban a pillanatban érzem, hogy énekelni kell, igen, a kedvenc dalunkat, egy, két, há, számolok, a tesóm tudja, mit jelent ez, hogy ha nékem sok pénzem lesz, felülök a repülőre, kezdem, úgy elszállok, mint a fecske, folytatja, felnézek az égre, ott látom magunkat fent a magasban és nehezen tudom elképzelni, hogy lehet ennél szebb pillanat valaha is az életben.”
Bartalos Tóth Iveta írása teljes terjedelemben az Új Szóban olvasható.
Kategóriák: Tőlünk | Címkék: Bartalos Tóth Iveta
← Beke Zsolt ankétjában Bázis-tagok a nyár könyveiről a Napunkban
Pillanatfelvételek a kassai Márai Ilona-beszélgetésről →
Ma kezdődik a 27. Budapesti Nemzetközi Könyvfesztivál, amelynek díszvendége Szlovákia a Bázis szervezésében!
Závada Pál köszöntője a könyvfesztivál szlovák díszvendégségéhez a Magyar Narancsban
Nyáry Krisztián beszélget Gál Katalinnal a könyvfesztiválról és a szlovák díszvendégségről a 24.hu oldalán
„Beleállok és visz a szöveg…” Vályi Horváth Erikával Németh Zoltán beszélget
Bolemant Lillával Németh Zoltán beszélgetett Jana Juráňová Életem a nagy költővel c. regényéről
Pillanatfelvételek Tóth Erzsébet Fanni bécsi, budapesti és komáromi fellépéseiről
„Beleállok és visz a szöveg…” Vályi Horváth Erikával Németh Zoltán beszélget
Bolemant Lillával Németh Zoltán beszélgetett Jana Juráňová Életem a nagy költővel c. regényéről
Deák Renátával Molnár Norbert beszélgetett a 27. Budapesti Nemzetközi Könyvfesztivál szlovák díszvendégségéről a Pátria Rádióban
Magyar Irodalmi és Művészeti Egyesület Szlovákiában